b'\n_START_ARTICLE_\nBrown Ideye\n_START_SECTION_\nSeurajoukkueura\n_START_PARAGRAPH_\nIdeye aloitti uransa nigerialaisessa Bayelsa Unitedissa, josta h\xc3\xa4n siirtyi 2006 saman maan Ocean Boysiin. Ensimm\xc3\xa4ist\xc3\xa4 kertaa h\xc3\xa4n siirtyi Eurooppaan vuonna 2008, kun sveitsil\xc3\xa4inen Neuch\xc3\xa2tel Xamax osti h\xc3\xa4net. Kolmen Sveitsin vuoden j\xc3\xa4lkeen h\xc3\xa4n siirtyi Ranskan Ligue 1:n FC Sochaux\xc2\xb4n riveihin. Vuonna 2011 Ideye siirtyi ukrainalaisen FK Dynamo Kiovan joukkueeseen, jossa h\xc3\xa4n p\xc3\xa4\xc3\xa4si my\xc3\xb6s ensimm\xc3\xa4ist\xc3\xa4 kertaa pelaamaan Mestareiden liigaa vuonna 2012. Dynamon riveiss\xc3\xa4 h\xc3\xa4n voitti my\xc3\xb6s Ukrainan supercupin vuonna 2011. Ideye siirtyi kes\xc3\xa4ll\xc3\xa4 2014 Englannin valioliigassa pelaavaan West Bromwich Albioniin. H\xc3\xa4n onnistui kauden aikana 24 valioliigaottelussa vain nelj\xc3\xa4sti maalinteossa._NEWLINE_Vain yhden West Bromwich-kauden j\xc3\xa4lkeen Ideye siirtyi elokuussa 2015 Kreikan Superliigan Olympiakos FC:hen.\n_START_SECTION_\nMaajoukkueura\n_START_PARAGRAPH_\nNuorisomaajoukkueessa esiintynyt Ideye valittiin maajoukkueeseen MM-kisoihin 2010 John Obi Mikelin loukkaannuttua. H\xc3\xa4n oli mukana, kun Nigerian jalkapallomaajoukkue voitti Afrikan mestaruuden vuonna 2013. H\xc3\xa4n kuului my\xc3\xb6s Nigerian joukkueeseen Maanosaliittojen cupissa 2013.'